Programul Noua Casă dublează plafonul pentru credite la locuinţele noi.
Noua Casă dublează plafonul pentru credite la locuinţele noi, la 140.000 euro. Avans 15% pentru locuințele mai scumpe de 70.000 euro. Avans 5% pentru locuințele sub 70.000 euro.
România are o rată de creditare de 26% din PIB. UE are o rată de creditare, în medie, de 100%Programul Noua Casă i-ar putea ajuta pe tinerii aflați la început de drum, pentru că nu plătesc un avans de 15% ca la cel ipotecar, decât dacă vor un apartament de peste 70.000 euro. Dar există și dezavantaje: tinerii trebuie să aibă trei rate de dobândă pe care să le pună într-un depozit colateral. Aceștia pot scoate banii abia după ce rambursează tot creditul, adică în 20-30 de ani. Iar dobânda e variabilă, poate crește în timp.IRINA CHIȚU, directorul platformei financiare FinZoom: "Undeva cu 0,5 puncte procentuale la dobânda anuală efectivă este mai mic costul la Noua Casă. Avansul de doar 5% pentru locuințele care sunt până în 70.000 euro. Acest avantaj poate fi în același timp și un dezavantaj. De ce? Cu cât dai un avans mai mare, cu atât te îndatorezi mai puțin. Chiar taxele notariale sunt mai mici. Ca dezavantaje ar fi în primul rând că nu poți să îl vinzi. Nu poți să-l închiriezi, nu poți să-ți faci sediu de firmă. În cazul în care nu mai poți să plătești și întârzii la plată, după 60 de zile de întârziere te execută în mod automat În cazul unui credit ipotecar, banca încearcă să te notifice".